पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के संक्रमण ने शादी समारोह के आयोजनों पर ग्रहण लगाकर रख दिया है। हालत ये है कि मई माह के अधिकांश आयोजन तो निरस्त हो चुके हैं। वहीं जिन लोगों ने आवेदन किए थे अब वे कोरोना के बढ़ते संक्रमण के चलते अपने आवेदनों को वापस लेने भी नहीं आ रहे हैं इसके चलते सरकारी कार्मिक भी इस उलझन में हैं कि विवाह समारोह होंगे या नहीं।
इसके लिए एसडीएम कार्यालय की ओर से लाेगों से शादी समारोह में आने वाले मेहमानों की सूचियां मांगी जा रही है। इससे पता चल सके कि कौनसी शादी होगी व कौनसी नहीं। वहीं जिन लोगों ने शादी को निरस्त कर दिया है वे अपने अपने रिश्तेदारों एवं मेहमानों को मोबाइल पर शादी निरस्त होने का संदेश दे रहे हैं।
इससे कोई शादी में नहीं पहुंचे। इसके अलावा हलवाई व अन्य को भी यह सूचना दे रहे हैं कि उन्होंने कोरोना के चलते शादी को अभी निरस्त कर दिया है। ऐसे में उक्त समारोह बाद में किया जाएगा। ऐसे में जो बुकिंग की गई थी उसको अभी निरस्त समझा जाए।
3 महीनों में 590 रजिस्ट्रेशन हुए थे
नागौर एसडीएम अमित चौधरी ने बताया कि मार्च से अब तक औसतन 590 शादी समारोह के रजिस्ट्रेशन हुए थे। इनमें 160 आवेदन तो ऑन लाइन प्राप्त हुए थे। जबकि शेष 430 आवेदन ऑफ लाइन प्राप्त हुए थे। वहीं मई माह में कुल 112 शादी समारोह आयोजनों के आवेदन प्राप्त हुए थे। इनमें से 45 आवेदन तो ऑन लाइन प्राप्त हुए। वहीं शेष 67 आवेदन आफ लाइन प्राप्त हुए थे। इनमें से कइयों ने शादी समारोह में उपस्थित होने वाले मेहमानों की सूची भी उपलब्ध नहीं कराई थी।
शादियों के ये हैं मुहूर्त
मई माह में 5, 6, 7, 8, 12, 13, 14, 17 की शादियों की स्वीकृति के लिए अभी तक एसडीएम कार्यालय में आवेदन प्राप्त हुए हैं। जबकि पंडितों के अनुसार मई माह में 1, 2, 3, 5, 6, 7, 8, 9, 14, 19, 21, 22, 23, 24, 26, 27, 28, 29, 30 मई के मुहूर्त हैं। जिले में हलवाई के पास औसतन 150 से अधिक शादियों की बुकिंग हुई है, जिनमें से 100 शादियां अभी तक निरस्त हुई हैं। हलवाई पन्नालाल ने बताया कि उनके पास 10 शादियों की बुकिंग थी, सभी निरस्त हो चुकी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn